

**VILNIAUS MIESTO SAVIVALDYBĖS**

**TARYBA**

**SPRENDIMAS**

**DĖL SALOMĖJOS NĖRIES IR L. GIROS GATVIŲ PAVADINIMŲ PAKEITIMO IR JŲ RIBŲ**

2024 m. rugpjūčio 28 d.  Nr. 1-597

Vilnius

Vadovaudamasi Lietuvos Respublikos vietos savivaldos įstatymo 6 straipsnio 27 punktu, Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ ir atsižvelgdama į Vilniaus miesto savivaldybės tarybos Istorinės atminties komisijos 2024 m. liepos 31 d. posėdžio protokolą Nr. 9-102/24(1.1.29E-TAR), Vilniaus miesto savivaldybės taryba nusprendžia:

1. Pakeisti Vilniaus miesto savivaldybės Vilniaus miesto Fabijoniškių seniūnijoje:

1.1. Salomėjos Nėries gatvės pavadinimą į Vėtrungių ir patikslinti jos ribas bei geografines charakteristikas (pagal pridedamą planą);

1.2. L. Giros gatvės pavadinimą į Liongino Baliukevičiaus-Dzūko ir patikslinti jos ribas bei geografines charakteristikas (pagal pridedamą planą).

2. Pavesti Žemės tvarkymo ir administravimo skyriui per 5 darbo dienas nuo šio sprendimo įsigaliojimo pateikti Adresų registro tvarkymo įstaigai šio sprendimo su priedais kopiją.

|  |  |
| --- | --- |
| Meras | Valdas Benkunskas |